**Daearyddiaeth yn y Newyddion Rhifyn 9**

**Daearyddiaeth Ffisegol, Twristiaeth a’r Dwyrain Canol**

**Cynllun gwers / Nodiadau Athrawon Cyfnod Allweddol 3**

**Cipolwg ar yr adnodd**

Dyluniwyd Gwyddoniaeth yn y Newyddion i fod yn ffynhonnell gwybodaeth ac adnoddau diddorol a chyfredol ar gyfer athrawon ar-lein. Bydd yn gymorth i gefnogi gofynion y Cwricwlwm Cenedlaethol i gynnwys materion cyfredol bydol a Chymreig mewn modd hyblyg mewn gwersi daearyddiaeth ar y cyd â chynlluniau dysgu mwy ffurfiol, a/neu ei ddefnyddio i symbylu gwaith pellach o fewn cynlluniau gwaith. Mae pob rhifyn yn cynnwys prif thema a 2 erthygl gysylltiedig sydd ill dwy yn ganolbwynt i weithgareddau yn y dosbarth. Gall sgrin materion cyfoes Bydol gael ei defnyddio yn rheolaidd fel tudalen hafan neu fel symbyliad ar ddechrau gwers. Gall y dolenni ‘Brainbox’ fod yn bwyntiau trafod diddorol pellach, gweithgaredd diwedd gwers er enghraifft.

Amlygir Geiriau Allweddol yn yr adnodd a cheir diffiniadau ar ffurf nodiadau ‘rollover’. Ceir dolenni i wefannau eraill ar adegau allweddol i alluogi ymchwil pellach ar bynciau penodol.

Bydd pob rhifyn yn cael eu cadw mewn archif er mwyn gallu eu hagor a’u defnyddio yn y dyfodol. Gellir eu lawrlwytho’n llawn er mwyn eu storio a’u defnyddio yn y dosbarth, heb gyswllt gwe.

Bydd y gweithgareddau yn rhoi cyfle i’r dysgwyr:

* Defnyddio TGCh er mwyn cywain gwybodaeth berthnasol am ddigwyddiadau daearyddol cyfredol.
* Datblygu gwybodaeth a barn wybodus ar ystod o faterion ac atebion i broblemau daearyddol cyfredol.
* Datblygu sgiliau ymchwil sy’n berthnasol i faterion cyfredol.
* Gweithio’n annibynnol ac yn gydweithredol.
* ‘Dadansoddi a gwerthuso syniadau a thystiolaeth’ - asesu bias a dibynadwyedd tystiolaeth ddaearyddol’

**Prif Themâu’r gweithgareddau – Tirwedd ffisegol a thwristiaeth yng Nghymru**

Sgiliau

‘Disgrifio ac egluro nodweddion ffisegol a dynol, e.e. *nodweddion afon, nodweddion gweithgaredd economaidd.*

Egluro achos ac effaith prosesau ffisegol a dynol a sut mae’r prosesau hynny’n cyd-berthyn.

Ystod

Astudio’r byd ffisegol: prosesau a thirffurfiau’r arfordir neu afonydd.

**Prif erthygl :**

|  |  |  |
| --- | --- | --- |
| **Nod:** Astudio’r nodweddion a’r prosesau sy’n ffurfio rhai o dirffurfiau eiconig Cymru. Ystyried arwyddocâd daearyddiaeth ffisegol Cymru fel atyniadau twristaidd. | | |
| **Amcanion:** Bwriad y gweithgaredd yw darparu cyflwyniad llawn lluniau a chwestiynau er mwyn arwain gweithgaredd i’r dosbarth cyfan. | | |
| **Math o weithgaredd:**  Gwahoddiad i’r disgyblion ymateb i lun a thestun ysgogol. | **Awgrym amser:**  Bydd yr amser fydd ei angen i ddefnyddio’r adnodd hwn yn amrywio ar sail ymateb y disgyblion. Gellir defnyddio gwers 1 awr pan ddymuna’r athro ddefnyddio’r cyfleoedd ar gyfer datblygu deialog strwythuredig ar bob un o’r is-gwestiynau, neu gallai fod yn adolygiad byr, deng munud o'r lluniau fod yn ddigon pe bai’r athro’n dymuno ei ddefnyddio fel gweithgaredd llanw. |  |
| **Cyflwyniad i’r wers:**  Gellir ymgymryd â’r gwaith fel astudiaeth o dwristiaeth neu dirffurfiau, ond fe’i dyluniwyd gyda’r bwriad o godi proffil daearyddiaeth ffisegol fel canolbwynt cadarnhaol a pherthnasol o astudiaeth. | | |
| * **Cyfle am weithgaredd pellach 1:**   Gellir mabwysiadu’r un dull gyda lluniau lleol a ddarperir gan y dysgwr. Gellir awgrymu i’r dosbarth ddarparu lluniau er mwyn gwneud arddangosfa o dirlun gwyliau ar gyfer y dosbarth. Efallai bydd rhaid i athrawon ddewis y rhai sydd wirioneddol o werth. Yna gellir defnyddio sgiliau anodiad ac eglurhad gyda’r lluniau newydd a pherthnasol hyn.   * **Cyfle am weithgaredd pellach 2:**   Gellir datblygu’r ongl dwristiaeth yn baralel i’r uchod, drwy roi cyfarwyddiadau i’r disgyblion gynhyrchu pamffled wybodaeth ar gyfer un o’r lluniau a ddarparwyd. Gallai’r pamffledi hyn gynnwys cefndir daearyddol ffisegol yr ardal yn ogystal ag awgrymiadau am ffyrdd i’w fwynhau. | | |

Erthygl gysylltiedig **2 : Brwydro am Dwristiaeth yng Nghymru**

|  |  |  |
| --- | --- | --- |
| **Nod:** Digwyddodd Wythnos Dwristiaeth Cymru ym mis Mawrth 2011 ac mae’r gweithgaredd hwn yn darparu pecyn gwybodaeth sy’n annog dysgwyr i gydnabod arwyddocâd twristiaeth a’u hysbysu nhw am yr ymdrechion a wneir i gefnogi a gwella’r diwydiant yng Nghymru. | | |
| **Amcanion:** Codi ymwybyddiaeth ddaearyddol o weithgaredd economaidd sy’n berthnasol iawn i Gymru a chartrefi a phrofiad y disgyblion. | | |
| **Sgiliau:**  **Gwerthuso a gwneud penderfyniadau rhesymegol ar faterion daearyddol.** | | |
|  | **Awgrym amser: 30 munud** |  |
| **Crynodeb o’r wers - Mae’r rhan gyntaf yn darparu tudalen wybodaeth i ffurfio crynodeb o iechyd twristiaeth yng Nghymru.** Mae’n ffurfio cwis ‘Cyflwyniad i Dwristiaeth’ yn yr ail ran ac yn y drydedd rhan yn rhoi cyflwyniad am ddigwyddiadau cyfredol i godi proffil Cymry yn UDA. Mae’r rhan olaf yn rhoi gweithgareddau sy’n rhoi’r cyfle i ddysgwyr roi datblygu twristiaeth ar waith yn eu hardal leol. | | |
| **Mae gweithgareddau ar gael trwy gydol yr adnodd.** | | |

**Gweithgaredd 3 Newid gwleidyddol yn Ne a Gorllewin y Canoldir**

**Sgiliau Egluro sur a pham bod lleoedd yn newid ac adnabod tueddiadau a goblygiadau’r dyfodol.**

**Ystod Dinasyddion yfory: cyfrifoldebau bod yn ddinesydd byd eang**

|  |  |  |
| --- | --- | --- |
| **Nod:**  **Darparu cyfleoedd, crynhoi digwyddiadau ar ffiniau cwricwlwm CA3 ond eu bod yn newyddion mawr ac yn arwyddocaol ar lefel fyd eang.** | | |
| **Amcanion:**  Mae hwn yn bwnc pwysig iawn ond mae’n un cymhleth felly rhaid crynhoi’r wybodaeth am fater mor bwysig.  Ar ôl cyflwyniad, bydd map rhyngweithiol yn rhoi gwybodaeth gryno, gyfredol a chyfrannol am hanes gwleidyddiaeth a gwleidyddiaeth heddiw yn y 7 gwlad Arabaidd ac Israel sydd ar arfordir y canoldir.  Cafodd y wybodaeth ei chywain ddiwedd Mawrth 2011 ac oherwydd newidiadau cyflym pethau o’r fath argymhellir chwilio am ddiweddariadau fel man cychwynnol i’r disgyblion. | | |
|  | | |
| **Math o weithgaredd:**  **Cyflwyno gwybodaeth** | **Awgrym amser:**  **Rhwng 15 munud a 3 awr** |  |
| **Cyflwyniad i’r wers:**  Gallai’r gweithgaredd yma ddechrau gyda’r dosbarth yn cydnabod yr angen i wybod am faterion cyfoes, yn cynnwys digwyddiadau gwleidyddol a gwrthdaro mewn mannau eraill o’r byd. Mae’r rhan gyntaf yn cefnogi’r cyflwyniad hwn.  Mae’r ail ran yn darparu cefnogaeth i’r gweithgaredd syml yma, bod rhaid i ddinasyddion yn Ewrop a’r Du fod yn ymwybodol o’r gwrthdaro a’r newid gwleidyddol yn y Dwyrain Canol a chael barn amdanynt.    Mae’r drydedd ran yn rhoi map rhyngweithiol i ni sy’n crynhoi gorffennol a phresennol gwleidyddol y gwledydd arfordirol yng Ngogledd Affrica a’r Dwyrain Canol.    Mae’r sefyllfa yn y rhan fwyaf o’r cenhedloedd hyn yn gymhleth iawn. Dylai athrawon ddisgwyl i’r rhan fwyaf o ddosbarthiadau fynnu eglurhad ar rai o’r termau yn ogystal â diweddariad am y sefyllfa bresennol. Mae’r adnodd felly yn rhyw fath o ‘springboard’ am drafodaeth bellach ar ffeithiau a materion. | | |
| **Gweithgaredd posibl 1:**  Gellir defnyddio’r adnodd fel man cychwyn amryw o weithgareddau holi er mwyn darganfod mwy am y gwledydd a enwir neu er mwyn ymestyn y crynodebau ar Daleithiau'r Môr Indiaidd a’r Gwlff sy’n profi aflonyddwch tebyg.  **Gweithgaredd posibl 2:**  Gellir ymhelaethu ar yr ail ran i ystyried materion moesol ac economaidd y berthynas sydd gan y DU gyda’r gwledydd a enwir.  **Gweithgaredd posibl 3:**  Cadw llygaid ar y newyddion - yn yr un ffordd a wneir gyda’r tywydd, gellir gosod gweithgaredd lle mae’r dysgwyr yn gallu gohebu a dangos digwyddiadau sy’n digwydd rhwng y gwersi. Gallai arddangosfa newyddion yn y dosbarth wneud mynediad i’r wybodaeth hon yn haws i ddosbarthiadau / grwpiau blwyddyn eraill. | | |